C 214/148
BG
Официален вестник на Европейския съюз
16.6.2023 г.
Четвъртък, 19 януари 2023 r.
105. приветства приемането на Регламента относно обвързаността с условия; отново отбелязва, че той влезе в сила на 1 януари 2021 г.; приветства решенията на Съда на ЕС от 16 февруари 2022 г. относно исканията, заведени от две държави членки срещу механизма за обвързване с условия, както и заключенията на Съда на ЕС, които потвърждават, че ЕС действително разполага с компетентности по отношение на върховенството на закона в държавите членки и че механизмът за обвързване с условие за спазване на принципите на правовата държава е в съответствие с правото на ЕС;
106. припомня, че неефективното или ненавременното сътрудничество или липсата на сътрудничество на държавите членки с Европейската прокуратура и OLAF представлява основание за предприемане на действия съгласно Регламента относно обвързаността с условия; поради това призовава Европейската прокуратура и OLAF да докладват за всеки случай на неизпълнение на задълженията на държавите членки да предоставят информация, да оказват съдействие, да предприемат подходящи действия и обезпечителни мерки и да осигурят подходящи и навременни последващи действия във връзка с докладите и препоръките;
107. изтъква, че Регламентът относно обвързаността с условия е постоянен инструмент, който се използва извън границите на дадена МФР и се прилага повсеместно като предварително условие за достъп до всички фондове на ЕС;
108. припомня, че спазването на принципите на правовата държава и на член 2 от ДЕС са предварителни условия за получаване на достъп до средства, че механизмът за обвързване с условие за спазване на принципите на правовата държава е напълно приложим за ресурсите по линия на МВУ, както изрично е предвидено в член 8 от регламента за МВУ, и че по МВУ не могат да бъдат финансирани мерки, които противоречат на ценностите на ЕС, залегнали в член 2 от ДЕС;
109. счита, че регламентът относно обвързаността с условия е достатъчен и е в състояние да предотврати или коригира отстъплението от демокрацията, но само ако се използва своевременно при строги и ясни условия и ако впоследствие се прилага строг мониторинг на прилагането на националните коригиращи мерки;
110. изразява дълбоко съжаление относно факта, че съгласно механизма за обвързване с условие за спазване на принципите на правовата държава Комисията представи на Унгария, като корективни мерки, набор от 17 условия, които не са достатъчни за отстраняване на сериозните нарушения на принципите на правовата държава; изразява съжаление, че Комисията не е поискала по-съществени промени и предпазни мерки за възстановяване на независимостта на съдебната система, за намаляване на равнището на корупция и за гарантиране на адекватна защита на финансовите интереси на ЕС;
111. поддържа становището, че спазването от страна на държавите членки на принципите на правовата държава е предпоставка за добро финансово управление като цяло и за ефикасно и ефективно управление на ресурсите на ЕС, в частност; поради това счита, че нарушаването на тези принципи представлява сериозна опасност за финансовите интереси на Съюза; приветства решенията на Съда на Европейския съюз (25), които неотдавна подчертаха ясната връзка между зачитането на принципите на правовата държава и ефективното изпълнение на бюджета на Съюза; отново заявява, че само чрез укрепване на архитектурата на ЕС за борба с измамите може да се постигне ефективна и ефикасна защита на финансовите интереси на ЕС, която да бъде засилена чрез преодоляване на присъщите на националните системи ограничения, които са пречка за справяне с финансовите престъпления, които се превръщат във все по-транснационална форма на неправомерно поведение; счита, че единствено ефективният съдебен контрол може да гарантира спазването на правото на ЕС, както отбелязва Съдът на Европейския съюз, а именно, че разходите „не могат да бъдат напълно гарантирани при липсата на ефективен съдебен контрол, предназначен да гарантира спазване на правото на ЕС; съществуването на такъв контрол, както в държавите членки, така и на равнище ЕС, от независими съдилища и правораздавателни органи, е от съществено значение за зачитане на принципите на правовата държава“ (26);
112. подчертава отрицателните последици от корупцията за правата на гражданите; отново заявява своята препоръка ЕС да стане член на Групата държави срещу корупцията (GRECO), тъй като не съществуват правни пречки пред пълноправното му членство; поради това приканва Комисията да препоръча Съветът да сключи международно споразумение с GRECO за определяне на неговото членство; изисква от Съвета да заеме ясна позиция относно присъединяването на ЕС към GRECO, като изясни дали има конкретно противопоставяне и ако е така, от коя държава членка или държави членки;
(25) (26)
Решение от 16 февруари 2022 г., Унгария срещу Европейски парламент и Съвет на Европейския съюз, C-156/21, ECLI: EU:C:2022:97 и Решение от 16 февруари 2022 г., Република Полша срещу Европейски парламент и Съвет на Европейския съюз, C-157/21, ECLI: EU:C:2022:98.
Решение от 16 февруари 2022 г., Унгария срещу Европейски парламент и Съвет на Европейския съюз, C-156/21, ECLI: EU: C:2022:97, параграф 132.